Onsdag den 11. maj 2011

P7_TC1-COD(2010)0260

Europa-Parlamentets holdning fastlagt ved førstebehandlingen den 11. maj 2011 med henblik på vedtagelse af Europa-Parlamentets og Rådets direktiv 2010/…/EU om indbyrdes tilnærmelse af medlemsstaternes lovgivning om måleenheder (kodifikation)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 114,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg (1),

efter den almindelige lovgivningsprocedure (2), og

ud fra følgende betragtninger:

Måleenheder er nødvendige ved anvendelse af ethvert måleinstrument til at udtrykke enhver foretaget måling og enhver størrelsesangivelse. Måleenheder anvendes inden for de fleste af menneskets virkefelter. Det er nødvendigt at sikre den størst mulige utvetydighed med hensyn til deres anvendelse. Det er derfor nødvendigt at udstede regler for deres anvendelse i Unionen inden for det økonomiske samkvem, det offentlige sundhedsvæsen, i forbindelse med den offentlige sikkerhed samt med foranstaltninger af administrativt art.

Måleenhederne er genstand for internationale resolutioner truffet af Generalkonferencen for Mål og Vægt (CGPM), der er oprettet ved den i Paris den 20. maj 1875 undertegnede meterkonvention, som alle medlemsstaterne har tilsluttet sig. Disse resolutioner har ført til indførelsen af det internationale enhedssystem (SI).

Inden for den internationale transport findes der internationale økonomiske og aftaler, som har bindende virkning for Unionen eller medlemsstaterne. Disse konventioner og aftaler må overholdes.

Eftersom videreførelsen af visse undtagelser vedrørende måleenheder, der stadig gælder for Det Forenede Kongerige og Irland, på grund af deres lokale karakter og det begrænsede antal berørte produkter ikke indebærer en ikke-toldmæssig handelshindring, er der ikke behov for at ophæve disse undtagelser.

En systematisk anvendelse af supplerende angivelser for alle måleinstrumenter, og blandt andet for medicinske instrumenter, er imidlertid ikke nødvendigvis ønskelig. Medlemsstaterne bør derfor på deres område kunne kræve, at måleinstrumenterne er forsynet med størrelsesangivelser i en enkelt forskriftsmæssig måleenhed.

Dette direktiv berører ikke den fortsatte fremstilling af varer, der var på markedet inden datoen for anvendelse af direktiv 80/181/EØF. Det vedrører imidlertid markedsføring og anvendelse af varer og udstyr, der er forsynet med størrelsesangivelser i måleenheder, som ikke længere er forskriftsmæssige, og som er nødvendige ved supplering eller udskiftning af løsdele eller dele af varer, udstyr og måleinstrumenter, der allerede er på markedet. Det er derfor nødvendigt, at medlemsstaterne tillader markedsføring og anvendelse af sådanne varer og udstyr til supplering eller udskiftning, selv om de er forsynet med størrelsesangivelser i måleenheder, der ikke længere er forskriftsmæssige, således at varer, udstyr eller måleinstrumenter, der allerede er på markedet, fortsat kan anvendes.

Dette direktiv støtter et velfungerende indre marked ved det harmoniseringsniveau for måleenheder, det foreskriver. I den forbindelse bør Kommissionen overvåge markedsudviklingen for så vidt angår dette direktiv og dets gennemførelse, især for så vidt angår eventuelle hindringer for det indre markeds funktion og et eventuelt behov for yderligere harmonisering for at overvinde disse hindringer.

Kommissionen bør, inden for rammerne af sine handelsforbindelser med tredjelande, herunder i Det Transatlantiske Økonomiske Råd, arbejde ihærdigt videre for at produkter, der udelukkende er mærket med enheder i henhold til det internationale enhedssystem (SI), accepteres på tredjelandes markeder.

VEDTAGET DETTE DIREKTIV:

Artikel 1

Ved forskriftsmæssige måleenheder, som skal benyttes ved størrelsesangivelser, forstås i dette direktiv

Artikel 2

1. Forpligtelserne i henhold til artikel 1 vedrører de måleinstrumenter, der anvendes, de målinger, der udføres, og de størrelsesangivelser, som udtrykkes i måleenheder.

2. Dette direktiv berører ikke anvendelsen inden for søfart, luftfart eller jernbanetrafik, af andre måleenheder end dem, hvis anvendelse gøres påbudt ved dette direktiv, når disse andre enheder er fastsat ved internationale konventioner eller aftaler, som er bindende for Unionen eller medlemsstaterne.

Artikel 3

1. I dette direktiv forstås ved supplerende angivelse det forhold, at en angivelse udtrykt ved en måleenhed, der er opført i bilag I, kapitel I, ledsages af en eller flere angivelser, udtrykt ved måleenheder, der ikke er opført under nævnte kapitel.

2. Det er tilladt at anvende supplerende angivelser.

Medlemsstaterne kan dog kræve, at der på måleinstrumenterne kun forekommer størrelsesangivelser i én forskriftmæssig måleenhed.

3. Angivelser, der er udtrykt i de i bilag I, kapitel I, opførte enheder, skal være fremhævet. Specielt må angivelser i måleenheder, der ikke er opført under nævnte kapitel, anføres med skrifttegn, der højst er lige så store som de skrifttegn, der benyttes til den tilsvarende angivelse med måleenheder, der er opført under bilag I, kapitel I.

Artikel 4

Det er tilladt at anvende måleenheder, der ikke eller ikke længere er forskriftsmæssige

for så vidt angår løsdele til eller dele af varer og udstyr, der er nødvendige for at supplere eller udskifte løsdele til eller dele af varer og udstyr jf. litra a).

Det kan dog kræves, at de forskriftsmæssige måleenheder benyttes til aflæsningsangivelser på måleinstrumenter.

Artikel 5

Spørgsmål vedrørende gennemførelse af dette direktiv, særlig spørgsmålet om supplerende angivelser, undersøges nærmere, og eventuelt påkrævede foranstaltninger vedtages efter proceduren i artikel 17 i Europa-Parlamentets og Rådets direktiv 2009/34/EF af 23. april 2009 om fælles bestemmelser for måleinstrumenter og for måletekniske kontrolmetoder (5).

Artikel 6

Kommissionen overvåger markedsudviklingen for så vidt angår dette direktiv og dets gennemførelse med hensyn til den smidige funktion af det indre marked og international handel og forelægger Europa-Parlamentet og Rådet en rapport om denne udvikling, om nødvendigt ledsaget af forslag, senest den 31. december 2019.

Artikel 7

Medlemsstaterne drager omsorg for, at Kommissionen underrettes om ethvert forslag til administrativt eller ved lov fastsatte bestemmelser, som de påtænker at udstede på det af dette direktiv omfattede område, i så god tid, at Kommissionen kan fremsætte sine bemærkninger dertil.

Artikel 8

Direktiv 80/181/EØF, som ændret ved de direktiver, der er nævnt i bilag II, del A, ophæves, uden at dette berører medlemsstaternes forpligtelser med hensyn til de i bilag II, del B, angivne frister for gennemførelse i national ret og anvendelse af direktiverne.

Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag III.

Artikel 9

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Artikel 10

Dette direktiv er rettet til medlemsstaterne.

(1) EUT C 54 af 19.2.2011, s. 31.

(2) Europa-Parlamentets holdning af 11.5.2011.

(3) EFT L 39 af 15.2.1980, s. 40.

(4) Se bilag II, del A.

(5) EUT L 106 af 28.4.2009, s. 7.

Onsdag den 11. maj 2011

BILAG I

KAPITEL I

FORSKRIFTSMÆSSIGE MÅLEENHEDER OMHANDLET I ARTIKEL 1, LITRA a)

1. SI-ENHEDER OG DERES DECIMAL-MANGEFOLD OG DECIMALDELE

1.1. SI-grundenheder

Størrelse Enhed navn symbol Længde meter m Masse kilogram kg Tid sekund s Elektrisk strøm ampere A termodynamisk temperatur kelvin K Stofmængde mol mol Lysstyrke candela cd

Definitionerne for SI-grundenhederne er følgende:

Grundenheden for længde

En meter er defineret som længden af den strækning, lyset tilbagelægger i det tomme rum i et tidsrum på 1/299 792 458 sekund

(17. CGPM - 1983 - resolution 1)

Grundenheden for masse

Et kilogram er masseenheden; den er lig massen af den internationale kilogramprototype.

(3. CGPM - 1901 - s. 70 i mødereferatet)

Grundenheden for tid

Et sekund er defineret som varigheden af 9 192 631 770 perioder af strålingen fra cæsium-133 atomet ved overgang mellem grundtilstandens to hyperfinstruktur-niveauer.

(13. CGPM - 1967 - resolution 1)

Grundenheden for elektrisk strøm

En ampere er defineret som styrken af en konstant strøm, der - når den løber i to parallelle, uendeligt lange ledere med forsvindende lille cirkulært tværsnit, som har en indbyrdes afstand på 1 meter og er anbragt i det tomme rum - bevirker, at den ene leder påvirker den anden med kraften 2 × 10-7 newton for hver meter.

(Den Internationale Komité for Mål og Vægt (CIPM) - 1946 - resolution 2, godkendt af den 9. CGPM - 1948)

Grundenheden for termodynamisk temperatur

En kelvin, enheden for den termodynamiske temperatur, er brøkdelen 1/273,16 af vands tripelpunkts termodynamiske temperatur.

Denne definition henviser til vand med en isotopisk sammensætning defineret af følgende stofmængdeforhold: 0,00015576 mol af 2H pr. mol af 1H, 0,0003799 mol af 17O pr. mol af 16O og 0,0020052 mol af 18O pr. mol af 16O.

(13. CGPM - 1967 - resolution 4, og 23. CGPM - 2007 - resolution 10)

Grundenheden for stofmængde

Et mol er den stofmængde af et system, der indeholder lige så mange elementære dele, som der er atomer i 0,012 kilogram kulstof 12.

Ved brug af moler må de elementære dele specificeres; der kan være atomer, molekyler, ioner, elektroner, andre partikler eller specificerede grupper af sådanne partikler.

(14. CGPM - 1971 - Resolution 3)

Grundenheden for lysstyrke

En candela er defineret som lysstyrken i en given retning af en lyskilde, som udsender monochromatisk lys med en frekvens på 540 × 1012 hertz, og hvis strålingsstyrke i denne retning er 1/683 watt pr. steradian

(16. CGPM - 1979 - resolution 3)

1.1.1. Særligt navn og symbol for SI-temperaturenheden ved angivelse af celsius-temperaturer.

Størrelse Enhed navn Symbol Celsius temperatur Grad celsius °C

Celsius-temperaturen t er lig med differencen t = T – T0 mellem to termodynamiske temperaturer T og T0 , hvor T0 = 273,15 K. Et interval eller en forskel i temperatur kan udtrykkes enten i kelvin eller i grader Celsius. Enheden grad Celsius er lig enheden kelvin.

1.2. Afledte SI-enheder

1.2.1. Generel regel for afledte SI-enheder

Enhederne, som afledes kohærent af SI-grundenheder, udtrykkes algebraisk som produktet af effekten af SI-basisenheder med en numerisk faktor lig med 1.

1.2.2. SI-enheder med særlige navne og symboler

Størrelse Enhed Udtrykt i navn symbol andre SI-enheder SI-grundenheder Vinkel (plan vinkel) radian rad m · m–1 Rumvinkel steradian sr m2 · m–2 Frekvens hertz Hz s-1 Kraft newton N m · kg · s-2 Tryk, mekanisk spænding pascal Pa N · m-2 m-1 · kg · s-2 Energi, arbejde, varmemængde joule J N · m m2 · kg · s-2 Effekt (1) energistrøm watt W J · s-1 m2 · kg · s-3 Elektricitetsmængde, elektrisk ladning coulomb C s · A Elektrisk spænding, elektrisk potential, elektromotorisk kraft volt V W · A-1 m2 · kg · s-3 · A-1 Elektrisk resistans ohm Ω V · A-1 m2 · kg · s-3 · A-2 Konduktans siemens S A · V-1 m-2 · kg-1 · s3 · A2 Elektrisk kapacitans farad F C · V-1 m-2 · kg-1 · s4 · A2 Magnetisk flux weber Wb V · s m2 · kg · s-2 · A-1 Magnetisk induktion tesla T Wb · m-2 kg · s-2 · A-1 Induktans henry H Wb · A-1 m2 · kg · s-2 · A-2 Lysstrøm lumen lm cd · sr cd Belysningsstyrke lux lx lm · m-2 m-2 · cd Aktivitet, ioniserende stråling becquerel Bq s-1 Absorberet dosis, afsat energi pr. masseenhed, kerma, indeks for absorberet dosis gray Gy J · kg-1 m2 · s-2 Dosisækvivalent sievert Sv J · kg-1 m2 · s-2 Katalytisk aktivitet katal kat mol · s–1

Enheder, der er afledt af SI-grundenhederne, kan udtrykkes ved enhederne i kapitel I.

Navnlig kan afledte SI-enheder udtrykkes ved anvendelse af de specielle navne og symboler i foranstående tabel; for eksempel kan SI-enheden for den dynamiske viskositet udtrykkes som m-1 · kg · s-1 eller N · s · m-2 eller Pa · s.

1.3. Præfikser og deres symboler til angivelse af en række decimale over- og underenheder

Faktor Præfiks Symbol 1024 yotta Y 1021 zetta Z 1018 exa E 1015 peta P 1012 tera T 109 giga G 106 mega M 103 kilo k 102 hekto h 101 deka da 10–1 deci d 10–2 centi c 10–3 milli m 10–6 mikro μ 10–9 nano n 10–12 pico p 10–15 femto f 10–18 atto a 10–21 zepto z 10–24 yocto y

Navnene og symbolerne for decimale over- og underenheder af enheden for masse dannes ved, at præfikserne sættes foran ordet "gram" og symbolerne foran symbolet "g".

Til betegnelse af decimale over- og underenheder af en i en brøk udtrykt afledet enhed kan der forbindes præfikser med en enhed, enten i brøkens tæller eller nævner eller i dem begge.

Sammensatte præfikser, dvs. præfikser, der dannes ved, at flere af ovennævnte præfikser sættes sammen, må ikke anvendes.

1.4. Tilladte særlige navne og symboler for decimale over- og underenheder af SI-enheder

Størrelse Enhed navn symbol relation Volumen liter l eller L (2) 1 l = 1 dm3 = 10-3 m3 Masse ton t 1 t = 1 Mg = 103 kg Tryk bar bar (3) 1 bar = 105 Pa Anmærkning: De under punkt 1.3 anførte præfikser og deres symboler kan også anvendes på enheder og symboler i tabellen under punkt 1.4.

2. ENHEDER, DER ER DEFINERET UD FRA SI-ENHEDER, MEN IKKE ER DECIMALE OVER-ELLER UNDERENHEDER AF DISSE

Størrelse Enhed navn symbol relation Vinkel (planvinkel) omdrejning (*) (4) (5) 1 hel vinkel= 2 π rad nygrad (*) or eller gon (*) gon (*) 1 gon = π/200 rad grad (vinkel) ° 1° = π/180 rad minut (vinkel) ′ 1′ = π/10 800 rad sekund (vinkel) ″ 1″ = π/648 000 rad Tid minut min 1min = 60 s time h 1 h = 3 600 s døgn d 1 d = 86 400 s Anmærkning: De under punkt 1.3 anførte præfikser må kun benyttes i forbindelse med enhedsnavnene "nygrad" og "gon" og symbolerne kun i forbindelse med symbolet "gon".

3. ENHEDER, DER BENYTTES INDEN FOR SI, OG HVIS VÆRDIER BESTEMMES EKSPERIMENTELT

Størrelse Enhed Navn Symbol Definition Energi elektrovolt eV En elektronvolt er den kinetiske energi, en elektron får ved at passere en potentialforskel på 1 V i vakuum Masse atommasseenhed u En atommasseenhed er 1/12 af massen af et atom af isotopen 12C. Anmærkning: Præfikser og symboler under punkt 1.3 kan også anvendes sammen med disse to enheder og symbolerne for dem.

4. ENHEDER OG BETEGNELSE FOR ENHEDER, DER KUN ER TILLADT INDEN FOR SÆRSKILTE ANVENDELSESOMRÅDER

Størrelse Enhed Navn Symbol Værdi Optiske systemers brydeevne dioptri (*) 1 dioptrie = 1 m-1 Masse af ædelstene metrisk karat 1 metr. karat = 2 × 10-4kg Areal af grunde og jorder ar a 1 a = 102 m2 Masse pr. længdeenhed af textilfibre og garner tex (*) tex (*) 1 tex = 10-6 kg · m-1 Blodtryk og trykket i andre legemsvæsker Millimeter kviksølv Mm Hg (*) 1 mm Hg = 133,322 Pa Virkningstværsnit barn b 1 b = 10-28 m2 Anmærkning: Præfikserne og symbolerne under punkt 1.3 gælder også for ovennævnte enheder og symboler, undtagen for millimeter kviksølv og symbolet herfor. Mangefoldet 102 a benævnes dog "hektar".

5. SAMMENSATTE ENHEDER

Ved at kombinere de i kapitel I, nævnte enheder fås sammensatte enheder.

KAPITEL II

LOVLIGE MÅLEENHEDER OMHANDLET I ARTIKEL 1, LITRA B), DER KUN ER TILLADT TIL SPECIFIKKE ANVENDELSER

Anvendelsesområde Enhed Navn Omtrentlig værdi Symbol Vejskilte og måling af afstande og hastigheder mile 1 mile = 1 609 m mile yard 1 yd = 0,9144 m yd foot 1 ft = 0,3048 m ft inch 1 in = 2,54 × 10-2 m in Udmåling af fadøl og cider; mælk i returemballage pint 1 pt = 0,5683 × 10-3 m3 pt Møntmetal-transaktioner troy ounce 1 oz tr = 31,10 × 10-3 kg oz tr

Enhederne i dette kapitel kan kombineres indbyrdes eller med enheder i kapitel I, således at man får sammensatte enheder.

(1) Enheders særlige betegnelse: betegnelsen "voltampere", symbol "VA", for angivelse af tilsyneladende effekt for vekselstrøm, og betegnelsen var, symbol "var", for angivelse af reaktiv "effekt. Betegnelse "var" findes ikke i CGPM's resolutioner.

(2) De to symboler "l" og "L" kan begge benyttes for enheden "liter". (16. CGPM - 1979 - Res. 5).

(3) Enhed, der i brochuren fra Det internationale bureau for Mål og Vægt er optaget blandt de enheder, der er midlertidigt tilladt.

Anmærkning: De under punkt 1.3 anførte præfikser og deres symboler kan også anvendes på enheder og symboler i tabellen under punkt 1.4.

(4) Mærket (*) efter et navn eller symbol for en enhed betyder, at disse endnu ikke er optaget i CPGM's, CIPM' eller BIPM's fortegnelse. Dette gælder for hele bilaget.

(5) Der findes intet internationalt symbol.